कुम्सो पपाइक्ब कली कोराह आ तौ आन कुम्सो।
5 मुरपुकी शुश ग्येरसमानु, परमप्रभु आ नित्तीकेम लाइब। परमप्रभु यावे तुराही ताप्शो नेंशा लाइब। 6 परमप्रभु कली ठेयब सेल्तीक कुम्सो पने। लेंशा ठेयब सेल्तीक कुम्सो पने। आंइ पिप कली ठेयब सेल्तीक कुम्सो पने। लेंशा ठेयब सेल्तीक कुम्सो पने। 7 मारदे हना परमप्रभु रागी नेल्ल ङा पिप बाक्ब। मेको कली ठेयब सेल्तीक कुम्सो का पने। भजन संग्रह ९३ः१ 8 परमप्रभुमी रागी रागी नेल्ल आन कली सासन पाइब। मिनु परमप्रभु आंम आ ठेयब नित्तीकेमी निप्ब। 9 मिनु जात जात ङा सासन पाइबपुकी नु अब्राहाम आ परमप्रभु आ मुर नेल्ल मेकेर ग्रुम्शो बाक्नीम। मारदे हना रागी रागी ङा पिपपुकी परमप्रभु आ गुइमी बाक्नीम। मेको थम ठेयब बाक्ब।
